ها اه اه السلام عليكم ورحمة الله وبركاته. ازيكم يا رجالة عاملين ايه الحمد لله حمدا كثيرا طيبا مباركا في غير مكفي ولا مكفور ولا مودع ولا مستغن عنه ربنا. اللهم لك الحمد كله ولك الملك كله وبيدك
الخير كله. واليك يرجع الامر كله. اللهم صل على محمد. اللهم صل على محمد. اللهم صل على الحبيب محمد عليه الصلاة والسلام. عايزين نتكلم في يعني اعظم منحة من ربنا للناس كلها. ايه هي؟
ايه اكتر نعمة موجودة على وجه الارض كلها؟ ايه اكتر حاجة انت ممكن في لحزة بقى تغير حياتك ايه اكتر حاجة فعلا في دقيقة حالك بعدها ما لوش علاقة بحالك قبلها تماما تماما. تغيير دراماتيكي في حياتك في دقيقة واحدة
ايه الحاجة اللي ممكن تغير حياتك بقى في دقيقة؟ يعني انت مسلا لو طالب بتزاكر نص ساعة مزاكرة ممكن تخليك تطلع من الاوائل؟ طب لو انت راجل اعمال تلات ايام شغل طحن مسلا صفقات ممكن يخلوك تبقى ملياردير؟ لأ انما الحاجة دي فعلا ممكن تغير الواقع بتاعك بقمة السرعة. عشان
الحاجة دي الناس كلها نفسها فيها. والناس كلها بتتمناها بس في الاخر لما بييجوا يجربوها بيلاقيها ما غيرتش حياتهم ولا حاجة. ناس كتير فيقول لك يا عم دي بتاعة الايه؟ دي بتاعة
الناس الصالحة قوي بقى بتاعة الناس اللي قريبة من ربنا اوي. انما انا مش هتجيب معي. خلاص اما اقابل حد بقى ايه طيب كده ومحترم يبقى هو ايه هو يعملها لي. انما انا مش هاعرف
ايه اكبر نعمة ممكن تغير حياتك عارفين ايه يا جماعة؟ اجابة الدعاء اجابة الدعاء لو انت مستجاب الدعاء. مستجاب الدعاء دي كلمة عند ناس كتير يعني حاجة وهم يعني خيال علمي. يعني ايه مستجاب الدعاء؟ ده الدعاء ده يا عم بتاع الناس اللي
تعبد لله انت ما تقدرش تعيش من غير دعاء اصلا انت ما تقدرش تعيش من غير كلمة يا رب. يا جماعة مستحيل! مستحيل! ربنا هيقول ادعوني استجب لكم وما باستجبش
هو ربنا قال ادعوني يا عباد ليل نهار ونستجيب لكم. ادعوني ربنا بيكلم الطائع والعاصي. الكافر لو رفع ايده وقال يا رب ربنا بيستجيب له ما نقدرش نعيش من غير كلمة يا رب. انت ممكن تعيش من غير دماغك. العبقرية
ممكن تعيش من غير عضلاتك. ممكن تعيش من غير امكانياتك. ممكن تعيش انما انت ما تقدرش تعيش من غير كلمة يا رب. مش هتقدر. مهما كان الانسان ربنا بيدي له امكانيات هيقابلك مشاكل في حياتك هترفع انت والاسباب كلها الراية البيضا. مش نافعة مش جاية ربنا هيحوجنا ليه
فوجنا له عشان ربنا سبحانه وتعالى يعرفنا مين هو ربنا. لما الصحابة سألوا النبي عليه الصلاة والسلام عايزين نعرف ربنا عايزين نتعرف على ربنا فربنا قال وازا سألك عبادي عني فاني قريب اجيب. اللي عايز يعرفني يرفع ايده ويقول يا رب
اللي عايز يعرف انا كريم قد ايه. اللي عايز يعرف انا ودود قد ايه. اللي عايز يعرف انا غني قد ايه. اللي عايز يعرف رحمتي واسعة قد ايه يقول يا رب
مستحيل الرسول عليه الصلاة والسلام هيقول ادعوا الله وانتم موقنون بالاجابة وربنا ما بيستجبش. مستحيل ما دام ربنا سبحانه وتعالى قال فاني قريب اجيب يبقى ربنا قريب يجيب يبقى ربنا قريب مجيب. طب هي المشكلة فين يا جماعة
المشكلة فين ؟ الناس اللي بتقول لك انا بادعي اصل ده الغطاء الاستراتيجي بتاع حياتك ده اللي ده اللي انت من غيره انت ماشي مكسوف في الدنيا انت ماشي في اي آآ اي حرب يقول لك الجنود المشاة وهم بيحتلوا اي دولة لازم يبقى في غطاء طيران بيأمنوا من فوق يقول لك
ما فيش غطاء طيران اعداؤه بيطلعوا طيارة تحصدهم في تلات دقايق. تموت الجيش ده كله بالقنابل في تلات دقايق. قال لك لازم يبقى في غطاء طيران. ده غطاء الطيران بتاع
حياتك دي الحاجة اللي مأمناك في حياتك دي الحاجة اللي مخلياك ماشي طول عشان كده ربنا سبحانه وتعالى بيقول اية بيقول كاف ها يا عين صاد ذكر رحمة ربك عبده زكريا. شف ربنا بيقول للنبي كده انا هقول لك دلوقتي رحمتي بزكريا. انا هقول لك دلوقتي انا عملت لزكريا ايه
انا هقول لك الوقتي انا اديته ايه انا هقول لك دلوقتي انا رحمته قد ايه. ذكر رحمة ربك عبده وزكريا. انت متوقع بقى ده از ايه اذ اعطيتم الولد سيدنا زكريا كان ما بيخلفش وبقى عنده تسعين سنة ومراته من وهي عندها سبعتاشر سنة عاقر آآ عاقر دي عندنا في الطب كان عندنا
في فرق بين يعني بين واحدة عاقر وواحدة عقيم. برايمري دي يعني واحدة ما عندهاش رحم اصلا واحدة ما عندهاش آآ قناة فالوب اصلا واحدة مستحيل اصلا دي تخلف دي ما ينفعش
دي لو جبت دكاترة الكرة الارضية عشان يخلوها تحمل دي مستحيل تحمل دي اللي هي الايه؟ العاقر. انما بقى التانية اللي هي ما بتخلفش بسبب ان مسلا لأ ده عندها شوية مش عارف مشكلة ايه. لأ دي عايزة تاخد ادوية ايه دي بقى
يبقى دي اللي هي الايه؟ دي اللي هي الدنيا عندها في حلول والطب آآ نداء. فبيقول لي ربنا وكانت امرأتي عاقرة. انا يا رب ما مراتي دلوقتي عندها سبعين سنة يا رب انما وهي عندها خمستاشر سنة كان برضو ما ينفعش تخلف
ما ينفعش مستحيل اصلا مش راضي يتغلب. وانا يا رب عندي التسعين سنة. وانا طب انت عايز ايه؟ هب لي من لدنك وليا. انا عايز عيل بس يبقى ولي من اولياء الله
يبقى راجل يشيل من ورايا يليني لو انا غبت راجل شايل مكاني يعني ده انا يا رب عايز عيل ويكون عيني زرقا ويكون شعري اصفر ويكون شكله جميل ده انت كمان
اطلبوا بالمواصفات بتاعته. مش مجرد عيل فربنا بيقول ذكر رحمة ربك عبده زكريا. يعني انا هقول لك انا رحمته قد ايه فالمتوقع بعدها اذ اعطيته الولد لأ. اذ نادى ربه
يبقى الرحمة ايه هي ايه ان ربنا فتح عليك انك تقول يا رب يبقى اكبر سبب بيخلينا ما ناخدش من ربنا ايه؟ ان انا ما بطلبش اصلا انا ما بطلبش فعلا. انا بيتهيأ لي ان انا بطلب انا ما بطلبش. انا اخر مرة اتوضيت وصليت ركعتين. وقعدت اطلب من ربنا اللي انا عايزه امتى
انا اخر مرة يا اخوانا انت ممكن تعيش من غير فلوس انت ممكن تعيش من غير شهادات فعلا انت ممكن تعيش من غير آآ انما انت ما تقدرش تعيش من غير كلمة يا رب. اللي يعيش من غير كلمة يا رب ده هيضيع. الحياة هتدمره
هتيجي لحزات لا الفلوس بتعمل حاجة. ولا الشهادات بتعمل حاجة. ولا كل حبايبك اللي في الدنيا هيقدروا يعملوا لك حاجة. ولا لو سلطة او مركز هتقدر تعمل لك حاجة ما حدش هيقدر يعمل لك حاجة. هو ربنا بس اللي يقدر ان هو ان هو ان هو يغيثك في اللحظة دهي. انما هو ربنا بس اللي قادر
انه ينجدك في اللحزة دية واللحزات دي ربنا بيرتبها للانسان عشان الانسان يعرف فيها مين هو ربنا. سبحانه وتعالى. فهو دلوقتي طب انا دلوقتي بادعي والدعاء ما بيستجابش هو يعني هو انا دلوقتي لما اقول لك مسلا ايه انا معك. اي حاجة تطلبها مني انا انا معك. انا وبعد كده انت طلبت مني وانا ما اديتكش. يا اما انا مش
بالصادق انا معكم وانا مش معكم ولا حاجة. انا هاديك وانا مش هديك ولا حاجة. يا اما انا مش قادر. انا عملت نفسي ان انا يا اما هنا هناك وانا يا عم انا والله ده انا على قد
حالي يعني ما قدرش اعمل لك اللي انت عايزه ده. يا اما انا مش راضي يعني من الاخر انا ما برحمش ما عنديش رحمة انت تعبان انت محتاج انت انا ما بارحمش
حد في التلاتة دول ربنا؟ حد في التلاتة دول ربنا مش صادق اللي قال لك ادعوني استجب ادعوني استجب كلام جزم. كلام جازم. قل يا رب هتلاقيني معك هو ربنا لا ربنا صادق. طب هو ربنا مش قادر
يعني انا دلوقتي انا واحد عنده مشكلة في الكبد نسأل الله العفو والعافية. هو علاج مشكلة في الكبد اسهل ولا خلق الكبد نفسه؟ خل الكبد اصعب مليون مرة طبعا. من اي مشكلة. فالوقت واحد بقى بيقول يا رب اشف لي كبدي. يا رب اشف لي قلبي. يا رب عافيني. يا
يا رب اديني يا رب ده ربنا اداك اللي اصعب منه مليون مرة يعني انت الوقتي انت جسمك ده لو جه الوقت واحد قال لك آآ آآ ايه رأيك في مية مليون دولار قصاد كبدك
ترضى انك انت تاخدهم تاخد مية مليون دولار وتدي له كبدك! ما فيش واحد مجنون يرضى! ده انت لو رحت لمجنون في مستشفى المجانين! قلت له خد مية مليون دولار وادي لي عينك! هيقول لك لا يمكن
طب خد مية مليون استرليني واديني كليتك الاتنين. يا عم آآ وانا اعيش بايه! انت مجنون! هو اللي هيقول لك كده! طب يا عم ما حدش يرضى! انت اللي ربنا مديه لك في
اسمك انت نفسك في ايه بقى ؟ يعني تجوز ولا عنيك ؟ الاصعب ايه؟ الاعلى ايه؟ اللغلة ايه؟ جوازة ولا عينيك اللغلة ايه ؟ عربية حلوة ولا كبدك؟ اللغلة ايه ؟
قلب رئتيك يعني واحد دلوقتي على جهاز تنفس صناعي في عناية مركزة في الكورونا. نسأل الله العفو والعافية. بسبب فيروس كورونا. لو جولوا الوقتي قالوا له لو معك ميت مليار دولار
تدفعهم وتاخد رئتين سليمتين هيقول ايه؟ هيقول سيبونا افكر عشر دقايق سيبوني بس خمس دقايق كده احسبها كده. احسب مين يا عم! يا عم! خد الدنيا باللي فيها يا عم لو الكرة الارضية دي كلها دهب خدوها. واديني رئتين فانت اللي ربنا مديه لك اغلى من كل اللي انت نفسك فيه فعلا
يعني انا النهاردة جيت اديتك آآ خد خد العشر تلاف جنيه دول انزل يا عم انزل اتفسح اعمل ايه فسحتين حلوين كده تاني يوم خد المفتاح العربية دي عربية عشان يا عم تروح عملت بتاعتك خلاص تالت يوم خد المليون دولار دول
اعمل لك بدون مشروع كده ايه ابدأ حياتك بهم يا عم عشان لما تيجي تتجوز. بعد كده خد مفتاح الشقة التمليك دي عشان يا عم اما تيجي تتجوز وتتقدم لعروسة! ابوها ما يقولكش انت
البنت فين وهتعمل ايه ؟ بعدها قمت انت مزنوق مسلا في متين جنيه انت قعدت تفكر كده بيني وبين نفسك هو انا لو رحت له هيرضى يديني المتين جنيه هو يرضى يديني يا عم ده هو اداك. هو غرقك اصلا. هو مش هيرضى يديك ليه
فهو بالزبط كده هو ربنا سبحانه وتعالى ربنا اكرم الاكرمين سبحانه وتعالى اداك اللي مليارات الدنيا دي كلها ما تقدرش امبارح بجري كده يعني ايه امارس رياضة يعني احنا يعني انتم لسة يا شباب طبعا فالمفروض هتلحق صحتك يعني. اللي ما لهاش صحته من بدري بيحاول ينقز ما يمكن انقازه يعني. فانا في ايدي بقى ايه ساعة
تعرفني النبض قد ايه نبضك ضغطك مش عارف ايه. فبابص كده يعني كل ده يعني مسلا بقى لي ساعة كل النبضات دي ربنا اداها لي يعني اه نسأل الله العفو والعافية. انا ساعات اه يعني ايه كان بيجي لي نبض غير منتزم كده فادخل العناية المركزة
وتفضل قاعد بقى على محاليل وعلى ادوية في العناية المركزة لحد ما النبض يرجع منتزم تاني ونسأل الله العفو والعافية الله يغيثنا بعفو وعافيته بتبقى لحزات صعبة جدا يعني. جدا. اخر مرة قعدت لي يوم ونص فيها. يعني يعني قاعد انت قاعد مستني كده
النهاردة ارجع منتزم ولا نسأل الله العفو والعافية بقى سكة تانية. الله يغيثنا بلطف ورحمته فانا قاعد ابص كده انا انا عارف يعني ايه نبضة سليمة. اللي عارف يعني ايه نبضة سليمة هو اللي ايه؟ هو اللي يعني زي واحد دلوقتي مسلا
كان عنده مشكلة في الكورونا يعني عنده فيروس كورونا. هو عارف يعني ايه نفس فانت لما تقول انا خدت النهاردة تمانية وعشرين الف نفس. يقول لك ده انت المفروض تسجد لربنا سجدة. سجدة شكر على كل نفس. ده انت المفروض
كنت سدد شكري على كل نبضة فهو ربنا اداك. اداك فعلا واداك كتير اوي واداك اللي ما تقدرش تشتريه باموال الدنيا ولا الدنيا كلها تقدر تشتريه ايه بقى اللي بعد كده ربنا ما رضيش يديه لك؟ فانت لما تيجي تقول له اهو ربنا ما بيرحمش ، لأ ربنا بيرحم
ربنا بيرحم. ربنا ارحم الراحمين. ربنا رحمك. سبحانه وتعالى. هو ربنا سمى نفسه الرحمن الرحيم ليه؟ ما رحمن يعني فيه فيه رحم وفيه هو مين المرحوم انت؟ رحيم يعني فيه رحم وفيه مرحوم. مين المرحوم انت
الكلمة الوحيدة في اللغة اللي ربنا ما سابش الناس يختلفوا مين اللي سماه؟ يعني علماء اللغة مختلفين. هو اللي سمى الشجرة شجرة. ربنا ولا الناس ده دي علوم بقى كبيرة جدا في علم اللغة العام بقى بيقعدوا ايه خناقات ما بين علماء اللغة في العالم. هو اللي سمى الشجرة بالزات في اللغة العربية بقى عشان كلمة
هو اللي سمى الشجرة شجرة ربنا ولا الانسان في الاول قعد يبص على حاجة غريبة كده وفي الاخر ايه دي اسمها شجرة. ها وقاعدين بقى ايه يجيبوا نظريات بقى هي دي ولا دي ولا بتاع. الكلمة اللي ما فيش فيها خلاف في الحياة مين اللي سماها؟ واللي سماها ربنا هي الرحم
خلقت الرحم وشققت لها اسما ايه؟ من اسمي اللي ليه؟ عشان ربنا يقول لك كل ما تيجي تقول ارحمني يا رب يعني ايه ارحمني يعني؟ يعني هيديني ايه؟ افتكر وانت في الرحم. انت دخلت الرحم حيوان منوي. كل واحد فينا دخل الرحم اسمه علميا حيوان منوي
دخل الرحم قعد كده سكن اه وفضل بقى ياخد كبد وياخد كلى وياخد سمع وياخد بصر وياخد مراكز مخ وياخد جهاز مناعة ويا اخويا احنا في يعني في الطب يا جماعة كل نقطة من دي كل نقطة من دي. لو بازت ولا الدنيا كلها تعرف تصلحها. وياخد آآ مش عارف اوعدة
وياخد اعصاب وياخد نخاع شوكي وياخد عضم ياخد مفاصل وياخد عضلات انت انت قاعد تاخد تاخد تاخد وفي نفس الوقت بقى الرحم وفي نفس الوقت بيحافز عليك وفي نفس الوقت في حبل سري قاعد يغزيك اربعة وعشرين ساعة باحتياجاتك. وفي نفس الوقت حواليك خمسة آآ اربعة خمسة كيلو ماية قاعدين يحموك من اي استضافة. فربنا
يقول لك انت لما بتقول ارحمني يا رب افتكر المنزر ده. ارحمني يعني اديني. ارحمني يعني قويني. ارحمني يعني غزيني. ارحمني يعني ساعدني. ارحمني يعني احميني. ارحمني يعني احرسني ارحمني يعني احفزني. ارحمني يعني اديني حاجات. انت في الرحم خدت تسعين الف
جزء مكون في جزء انت دخلت حيوان منوي خرجت نونه كده معك تسعين الف حاجة من ربنا. جسمك ده بيتكون من تسعين الف حاجة كبد مرارية ستميت عضلة او سبعميت عضلة. مجموع اللي جسمك بيتكون منه تسعين الف حاجة. خدت تسعين الف حتة. الحتة الواحدة
الوقتي عشان تزرعها ولا تجيب مكانها انت عارف القصص اللي بتتعمل فيها ايه. وخرجت كلمة ارحمني يا رب بصوا على المنزر ده كده يا جماعة شققت لها اسما من اسمي
عايزين تعرفوا يعني ايه الرحمن الرحيم؟ بصوا على الرحم. طب هو ربنا بقى ما يستجابش لك ليه ازا كان هو رحمن رحيم اوي كده ازا كان ربنا بيرحم ربنا بيرحم مش ربنا ما بيرحمش. ازا كان ربنا قادر المية وستين مليار سنة ضوئية اللي في السماء دي. هو اللي خلق دول ما يقدرش يجوزك هو ربنا سمى نفسه الواسع ليه؟ ييجي شاب
يتجوز يقول لك نفسي في شقة. نفسي في شقة اوضتين وصالة ايجار مؤقت يعني انت كل احلامك ربنا اسمه الواسع ده ربنا بيدي كتير قوي يا جماعة طب امال انا مشكلتي ايه بقى ؟ انا المشكلة فين ؟ ازا كان ربنا صادق الوعد. وربنا بيرحم وربنا بيدي وربنا
وربنا قادر قادر كل لحزة في الليل والنهار. كل بصة في السما بتقول لك ربنا قادر. كل بصة في جسمك او وشك قدام المراية يقول لك ربنا قادر امال انا مشكلتي ايه بقى؟ عارفين يا اخواننا الدعاء ده عامل زي ايه
واحد ماسك تفاحة كده ايه حمرا مسكرة مرملة انا بحب التفاح المرمل انا ما اعرفش انتم تحبوا ايه بقى لان المربي الاه المرمل الايه الحلو ده كده يعني انا عندي ناس حبايبي كده انت ازاي بتاكله ؟ فكل واحد له بقى الحاجة بتاعة فواحد ماسك تفاحة حلوة كده ومربلة وجميلة كده ومسكرة وزي
عسل فالتاني بيقول له يا اخي انا ايه! انا عايز تفاحة زي دي! قال له والله انا جيت في الارض ديت وفلحتها وحردتها وزرعت وقعدت اروي وفي الاخر جريت التفاحة دي. التاني يقول لا لا لا انا عايز اضرب الارض تطلع لي تفاح
ما هو دي نتيجة اجابة الدعاء يا جماعة عاملة زي التفاحة دي. اجابة الدعاء مش تفاحاية حلوة انت ممكن يبقى عندك اكتئاب نفسي وعايز تنتحر. عايز تنتحر بجد مش هزار
يعني بدأ يجي لك خواطر انتحارية بجد ركعتين يا رب. بسم الله الصمد تخرج بني ادم تاني. نفسيتك دي نفسية زي النبي كان بيقول لربنا اللهم انعشني. اللهم عارف اللي بيدخل انعاش بيدخل متشال والاسعاف بتجري على المستشفى يطلعها ما يتلحقش. بيخرج بني ادم تاني خالص اللهم انعشني قومني تاني يا رب
قومني يا رب اسند لي ضهري يا رب رجعني تاني اوي. وقادر وشباب ومنطلق في الحياة. انا يا رب انا اللهم ان عشني فالله سبحانه وتعالى سبحانه وتعالى جعل الدعاء
له اسباب عشان الدعاء ده يستجاب انا عايز دعاء انا ازاي ابقى مستجاب الدعاء؟ الدعاء ده له اسباب عشان يستجاب. اول سبب ايه ؟ على فكرة احنا دلوقتي بقى بنتفاعل مع بعض يعني ايه ؟ يعني آآ آآ اول سبب من اسباب اجابة الدعاء. اصعب صفحة في القرآن
ربنا استجاب فيها لطلبات كتير اوي كلها مستحيلة. اصعب طلبات في تاريخ البشرية كلها. ربنا جمعها في صفحة واحدة في القرآن ايوة ده انا كنت لسه عامل جايزة الحمد لله ده ما عاملش جايزة. طب انت بص بقى ما تقولهاش وهنعمل وهنعمل جايزة بمتين جنيه يا عم
ماشي. مش مهم انا هعمل جايزة متين جنيه. متين جنيه يا استاز ياسر. انا بزعل قوي بقول سؤال كده ويطلع الدنيا كانت ايه اه هات هات يا غالي. يا رضا يا جزاء. اه اصعب
اصعب اسئلة طلبها بشر من الله في القرآن ربنا جمعها في صفحة واحدة ها انتم هتقولوا لي الصفحة ورقم الاية. وبداية الصفحة ونهايتها والصفحة فيها كم كلمة وكام حرف بقراءتين من القراءات العشر. لا لا خلاص مين اللي عايز يبعت لها بورس تاني
فانت دلوقتي فعلا الصفحة دي والله كل ما تسود في وشك كل ما تضيق في وشك قوي افتح الصفحة دية الصفحة دي في سورة ايه ماشي قال ايه بقى هي ها؟
من اول قول الله ايه بقى ايوة اللي هي من اول ايه اول طلب بقى فيها؟ ما هم ايوة هي مكتوبة لك خد بالك الجايزة بتاعة الدكتور عبدالرحمن الصفحة دي يا جماعة كل ما تيأس
او كل ما تلاقي الدنيا صعبة قدامك اوي افتح الصفحة دي. من اول وايوب اذ نادى ربه سيدنا ايوب اصعب مرض مزمن في تاريخ البشرية ما كنش عنده سكر ولا كان عنده ضغط ولا كان عنده مضاعفات آآ سكر ولا ده واحد بقى له تمنتاشر سنة مشلول
مشلول كل امواله راحت عياله يعني مش ممكن. ابتلاء مش ممكن. ولسه بيقول مسني الضر وانت ارحم الراحمين. يعني انت في مكانه يعني العجيب مش مش يا رب اشفيني. العجيب ارحم الراحمين. لسة عنده حسن ظن بالله. ان الابتلاء ده يا رب لا
فيا رب انت مش آآ ده انت راحم يا رب انت ارحم الراحمين. هم مين الراحمين مروحة مين دي امي؟ اللي ما بتنامش لو انا تعبت ولا حرارتي الراحمين ده ابويا. اللي بيشقى عشان انا اكل واتبسط الراحمين دول
آآ آآ زوجتي اللي بتولع اصابعها لعشرة شمع عشان انت ترتاح. الراحمين ده صاحبي اللي بيحبني بحق وحقيقي. بيقول له انت ارحم انت ارحم من امي ومن ابويا ومن مراتي. اللي بقى لي تمنتاشر سنة مشلول وشغالة. قاعدة تخدمني ليل نهار. انت ارحم بي منها يا رب
هو ما الابتلاء ماش معناه ان ربنا مش بيحبك. ولا معناه ان ربنا مش رحمك. الابتلاء ده كان له حكمة. فده اصعب مرض مزمن في تاريخ البشرية. بعدها نوني اذ ذهب مغاضبا فظن ان لن نقدر عليه. اصعب حبسة في تاريخ البشرية
واحد اترمى في وسط البحر لقى حوت آآ عرض بقه تمانية متر قام بالعه تخيل انت كده بقى وقام واخده ونازل تحت بقى في القاه المعين. فنادى في الزلمات الناس دي ما كانوش بييأسوا يا جماعة. اما بتسود
الناس دي ما كانوش بيجاعزوا اما بتقلب كروهات خالص خالص اخطر كلمة كلنا بنستشهد بها في الامل في الله. ولا تيأسوا من روح الله. كلمة سيدنا يعقوب. سيدنا يعقوب قالها امتى؟ بعد ما يوسف راح منه؟ تلاتين سنة
وبنيامين راح منه وكبيرهم ما رضاش يرجع مصفى او مش عارف هو فين برضو. قال كبيرون بقى ايه فلن ابرح الارض واتعمى وابيضت عيناه من الحزن. لما ان بنيامين راح وقال بقى يا اسف على يوسف وابيضت عيناه. اتعمى عمى كامل
عمى كامل وهو في المنزر ده ها قال يا بني اذهبوا فتحسسوا من يوسف واخيه يا ابي يعني انت عايز بس تخيل انت واحد من اولاده واقف قدامه يعني بيقولوا له انت الله تفتح وتذكر الا اما اتعمى بيقولوها هتودي فين نفسك بعد كده
والله تفتأ تذكر يوسف حتى تكون حرجا او تكون من الهالكين. هتروح فين بعد كده؟ هيحصل في صحتك ايه؟ بعد اللي حصل في صحتك اكتر من اللي حصل. من على يوسف
في الاخر هتروح فين قال لهم انما اشكو بثي وحزني الى الله. انا جبت اشتكيت لواحد منكم. واعلم من الله ما لا تعلمون. يا بني اذهبوا فتحسسوا من يوسف واخيه. طب يا ابي
اللي خلاك تفتكر يوسف الواد. طب قل يا اخوه اصلها لما بتسود قوي معناها ان الفرج جاي اوي معناه ان الفرج قرب قوي ولا تيأسوا من روح الله سيدنا يعقوب يا جماعة تقلب الصفحة بعدها تلاقي سيدنا يعقوب آآ على عرش مصر وسيدنا يعقوب بصره ربنا قادر. الناس دي ما كنتش بتيأس لما بتسود خالص
ولا لما الاسباب بتروح ما تكونش بتجازم؟ خالص. لان دايما ربنا بيجيب الفرج في اللحزة اللي انت لا تتخيل انها تفرج فيها. خلاص هي بايظة اصلا خلاص ما فيش مش ممكن هتفرج. ربنا هنا بيجيب الفرج. آآ ايه التمن اللي بعد كده اصعب حبسة واصعب مصيبة مفاجأة
نزلت فجأة في تاريخ الدنيا كلها. سيدنا ايوب لما اتحبس. وبعد كده اصعب اصعب حالة عقم في تاريخ البشرية. وزكريا از نادى ربه. ما فيش قنصلته دكاترة اكبر دكاترة نسا وولادة وعقم وانجاب في البشرية كلهم جمعنهم ودخل واحد بالملف بتاعهم تسعين سنة وسنانه وقعت
العظم مني المفسرين قالوا اسناني وقعت. لان الاسنان عضم من ضمن عضم الانسان. واشتعل الرأس شيبا ودقنه كلها بيضة وشنب ابيض وحجم بيضة يا نهار ابيض وماشي داخل محمي عايز ايه يا حاج في ايه يا حاج انا انا انا عايز اخلف يا ابني انا عايز عيل وطب مراتك يا حاج بنت شاب
مسلا مراتي عندها سبعين سنة وخلاص وما بتخلفش اصلا. طب حضرتك عايز منه ايه؟ انا عايز عيل تخيل بقى بعدها سيدنا زكريا وهو بيقول يا رب لما جري صلى الركعتين بقى
لما جري على ربنا بقى وعيط لربنا. الركعتين دول نادت والملائكة وبشرتهم بالولد. تخيل بقى سيدنا زكريا بعد تسع شهور واحد عنده تسعين سنة وماشي جنبه واحدة عندها سبعين سنة وشايلين عيل بايه بيرضعوه
واحد بيقول له يا حاج هو هو ده حفيد حفيد حفيد حفيدك انت انت يعني مين الطبقة الخامسة ولا الساتة من احفادك اللي ده ابنهم يا حاج ده ابن البكر يا ابني
ده ده ابن البكري وابنه هو المنزر ده فاصعب حالة عقم في تاريخ البشرية اصعب حبسة وخنقة ومصيبة مفاجأة في تاريخ البشرية اصعب مرض مزمن في تاريخ البشرية. التلاتة ربنا جابهم في صفحة واحدة
طب ربنا فرج لهم كربهم ليه؟ وايوب اذ نادى اول حاجة عمل ايه؟ نادى انهم قالوا يا رب اخر مرة وقفت وقفلت على نفسك مكان وقعدت عشر دقايق تقول يا رب امتى ؟
وقفت يعني الدعاء مش مصباح علاء الدين حك المصباح يطلع لك المارد اعمل لي كزا سلام عليكم. الدعاء مش كده يا مولانا. الدعاء ده ده اعظم منحة من ربنا لك في الحياة ربنا بيربيك بها
وبيغيرك بها. فانت الدعاء ده عايز وقفة. انا مش باقول لك وقف حياتك وسب حياتك. انا باقول لك يا عم الاوضة اللي على الجنب دهي عشر دقايق بس واقف على نفسك كده
قول يا رب يا رب من قلبك بجد واحد بيقول لي طب انا بادعي دعيت بقى وربنا ما استجابليش. قلت له فين اللي كل سجدة بدعي ربنا قلت له والله العظيم قسما بالله اللي يقول كده كداب
انا قلت له ربنا اللي انت بتتكلم عنه ده انا ما اعرفوش آآ ممكن فيه دعوة معينة ربنا بيربيك بها. وفيه حكمة ان الابتلاء ده يزيد عندك شوية. اه عشان ربنا بيوجهك به وبيصلحك به. وبيخليك تتوب به وبيخليك تسيب
العصا السودا اللي في حياتنا به وبيخليك تصلي بسببه وبيخليك ترجع لربنا فربنا بيزبطك يعني من الاخر. فده ده ممكن يطول شوية. انما انا كل انت ما بتستجبش ما فيش حاجة اسمها الكلام ده. ربنا بيقول فاني قريب اجيب. وانت بتقول لي انا كل ما بدعيه ما بيستجبش لي. لأ لأ شف بقى بالك حرام. راجع بقى انت زالم حد اوي
على حد قوي. راجع لا والله انا ما عندي كده ولا مال حرام ولا زالم ومفتري على حد. خلاص يبقى انت المفروض انك انت ايه مشكلتك دي مشكلتي يبقى اول حاجة اسنادا ان انا بدعي ربنا ان انا بقول يا رب ان انا ببزل مجهود في الدعاء
انا يعني مرة كنت تعبان والتعب ده بيستلزم ان انا افضل متابع مع الدكاترة شهر كامل شهر كامل آآ انت قاعد مستني هتدخل يعني كان حصل لي قبل كده ؟ قعدت شهر
مرعوب يعني قاعد بقى يعني ايه كان انسداد في في البتاعة ديت في في الحالب قاعد مرعوب شهر وقاعد تشرب مية وقاعد تاخد ادوية ليل نهار ما هي كده يا اما تدخل اوضة العمليات
الحصوة اللي سدت الحرب دي ازاي؟ جت بعدها مرة في وسط الليل اه وقامت ايه؟ نفس المغص الكلوي تاني وانت واقفة في نص الليل انا لسه هعيد الشهر ده تاني ما هو انت بص انت اجابة انت بالدعاء انت بتوفر على نفسك متاهات
انت لو خدتها من سكك تانية دي متاهات اقف ادعي ربنا وانت بتدعي ربنا الاجابة نزلت يعني ركعتين وفروا عليك شهر تلف حوالين نفسك يبقى في الحالة دي لما تيجي تقول بقى لأ انا مش عايز اتعب في الدعاء خلاص انت حر
وصل التمن التاني بهدلة الحياة من غير كلمة يا رب فعلا زي ما سيدنا زكريا قال ولم اكن بدعائك ربي ايه ؟ شقيا. انا يا رب كت هعيش الشقى كله لو كنت خدتها بعضلات
ولو كنت خدتها بدراعي ولو كنت خدتها بدماغي. انما بدعائك يا رب انا نجيت من الشقا في الدنيا دي اذ نادى ربه آآ آآ وزنوه اذ ذهب آآ بتاعة سورة الانبياء بقى. وايوب اذ نادى ربه اني مسني الضر. انا يا رب انا تعبان
مسني الضر انا تعبان. انا فعلا بتألم انا بعاني. وانت ارحم الراحمين. حسن الظن في الله. انك انت ما تيأسش من رحمة ربنا ابدا. حسن انك تدعي ربنا بقلبي في حسن ظني بالله. فاستجبنا له ونجيناه من الغم فاستجبنا له فكشفنا ما به من ضر المفسرين. يقول لك
ما به من ضر دي يقول لك الامراض المزمنة لما بتروق ما بتروقش بالفاء دي فيعني فوري الفاء دي في اللغة بتفيد الفورية. فاستجبنا له يعني ربنا استجاب فوري. فكشفت
بندور يعني تنفيز الاجابة جت ايه؟ فوري. هو ممكن ربنا يستجيب والاجابة ما ما تبقاش فوري هو ده ممكن يعني ممكن مسلا صدى القاضي قال مسلا حكمت بكزا. انما التنفيز لسه بعد سنة. انما ربنا هنا حكم له في لحزتها والتنفيز في
استجبنا فكشفنا كان واحد كان متغطي ببطانية والبطانية اتكشفت فكشفنا ما به من ضر. واتيناه اهلا. ومسلهم معهم. ربنا عوض عن كل خسارة خسرها. وادى له ضعفها كمان. طب ازاي؟ ربنا قادر. رحمة من عندنا وذكرى ايه؟ للعابدين
زكرى للعابدين يعني عشان كل واحد يعرف ان العبادة هي سبب اجابة الدعاء. وانك كل ما بتعبد ربنا كل ما ربنا بيستجيب دعاك اكتر. وكل ما بيبقى لك رصيد عند الله سبحانه وتعالى. حد عنده سؤال يا رجالة
اتفضل ايه الحاجات اللي انا اعملها او اتجنبها علشان ربنا يستجيب لدعائكم. يعني انا دلوقتي انا برضو عايز ابقى من الناس اللي استجاب دعائي فايه الحاجات اللي اتجنبها او الحاجات اللي اعملها علشان ربنا يستجيب لدعائك؟ ازاي تبقى مستجاب الدعاء؟ يعني ايه مستجاب الدعاء؟ قلنا يعني ايه مستجاب الدعاء
فاستجابوا الدعاء ده يعني معزم الادعية اللي انا بادعيها ربنا بيستجيبها لي. آآ فيه ممكن طلب معين مسلا يتأخر شوية عشان ربنا بيصلحني به وبيربيني به ويظبطني به اه ممكن. فيه ادعية ممكن ربنا يأخرها ليوم القيامة ممكن. انما الاصل ايه ؟ الاصل استجابة الدعاء. الاصل استجابة الدعاء. يبقى ده الايه ؟ ده بيبقى
الاصل بتاع الموضوع. ايه الحاجة؟ الحاجة اللي اتجنبها عشان ربنا يستجيب دعائي. المال الحرام وظلم الناس. المال الحرام وظلم الناس والافترا على الناس يعني في واحد ممكن ربنا يدي له مسلا في الدنيا او كده يتجبر بقى يتجبر على مراته. يتجبر على اللي شغالين معه في الشغل. يبقى مم يعني قاهرهم ومتجبر
المال الحرام والزلم دي من اكتر الحاجات. يعني ممكن واحد ما بيصليش وربنا يستجيب له. ممكن واحد عنده معاصي كتير وربنا يستجيب له الحاجات اللي فيها زلم وبالحرام دي بالزات بتمنع اجابة الدعاء. طب ايه الحاجة اللي عاملها فعلا ربنا يستجيب دعاء اكتر؟ زي ما قلت لكم فكرة التفاحة. انا اتعب في العبادة
مع ربنا الانسان اللي بيعبد ربنا يا جماعة اجابة دعاؤه يعني بتبقى سهلة جدا. بتبقى سريعة جدا من عند الله. او دلوقتي الادان ادن. خلاص؟ الرسول دول ايه؟ الدعاء بين الاذان والاقامة؟ لا يرد. يعني يعني الله يرضينا ويرضى عنا يا رب. الله ليه الدعاء بين الاذان والاقامة لا يرد
ان الوقت اللي هيروح يصلي في الجامع ويلحق يصلي ركعتين من الاذان والاقامة ويلحق يدعي ده ايه؟ ده ما ردش نداء ربنا. ما اصل معظمنا ما بيعملش كده معظمنا طب يا رب اخلص المكالمة دي واجي
طب يا رب بس ازاكر الصفحتين دول واجي. فبيوصل في الركعة التانية في الجماعة او في الركعة التالتة. اللي راح ما بين الاذان والاقامة ولحق يصلي ويدعي ده ما ردش دعوة ربنا. ده
الادان ادى كتير على دعوة ربنا. فزيف ربنا بيقول له زي ما انت ما ردتش دعوتي انا مش هرد دعوتك فانت اللي بتحدد ربنا يتعامل معك ازاي؟ هتتعامل مع ربنا معاملة جميلة بجد
وهتعبد ربنا بجد. وهتبقى مقبل على ربنا بجد. شف ربنا هيعمل لك ايه. ربنا ما عندوش مشكلة انه يديك اي حاجة يا جماعة ربنا ما عندوش مشكلة فعلا. هم. يعني ربنا مش اه اه امريكي اللي كانت ايده بترتعش وهو بيطلع مليار دولار للعمل العام المجتمعي في امريكا. هو
ربنا وهو بيديك مش يعني يعني ربنا مش فارق معه انه يديك. مش فارق معه انه يشفيك هو ربنا بيشوف اللي فيه مصلحتك ربنا يعلم ان فيه مصلحتك. فلما انت تبقى مع ربنا ربنا يديك سبحانه وتعالى
حد عنده سؤال ربنا تماما بس بيحصل معي برده حاجة ان انا من جوايا ببقى زعلان اوي يعني بيحصل لي ده في الصدر كده وبحس ان انا مخنوق ودماغي بتوديني لحتة ان انا قال كده انا مش راضي
بس مع اني فاضل اي حاجة بتحصل بفضل الله الحمد لله. هل انا بقيت بحزن ده يعني ايه زنب ولا حاجة ان انا تفكيري راح قبل كده اصلا ايوة ايوة. ده بص بص يا غالي هو ده ده طبيعي. يعني
هو الانسان كده يعني يعني الانسان عايز كل حاجة تبقى عنده حلوة وتبقى كويسة. آآ ده مش عدم رضا بقضاء الله. خالص يعني يعني الرضا حاجة وحتة ان انا صعب علي اتقبلها. يعني انا دلوقتي بتألم انا راضي عن قضاء الله بس انا بتألم. فانا تعبان
فدي مش ضد الرضا ولا حاجة، ولكن طبعا آآ آآ ربنا بيقول وفي ذلكم بلاء من ربكم يعني الابتلاء ده من المربي بتاعك الابتلاء ده من ولي نعمتك. فاوعى تفتكر هو ان ربنا مسلا لقى ده المربي بتاعك كاتب لك الدواء ده عشان الدواء ده هيعالج حاجة عندك
انا دلوقتي اكتر نعم باحمد ربنا عليها في حياتي هي الابتلاءات اللي في يوم من الايام انا كنت مخنوق منها. اما عدت السنين وربنا فرج الكرب وعرفت الحاجات دي انا لولاها كنت
اصلا لولا الابتلاءات دي انا كنت ضاعت اصلا. ما كانش من اسباب تأخير اجابة الدعاء طبعا من حكمة تأخير اجابة الدعاء احيانا. انك انت انا في ابتلاءات لما انا كنت فيها انا كنت والله ما انا عارف اعيش
انا قسما بالله الوقتي انا عامل ورق في يعني في ملف النعم يعني آآ افتكر نعم ربنا واحمد ربنا عشان افضل راضي عن الله. وافضل برضو يعني ايه موصول بربنا
يعني لما تفتكر نعمه بتبقى محسن الظن به اوي يعني. انا في ورقة عاملها للابتلاءات اللي في حياتي اللي انا كنت متألم منها لما بعد سنين فهمت الابتلاءات عملت في ايه ؟ ما كانش زماني قاعد دلوقتي باتكلم عنه
والله ما كان زمان هنا اصلا كان زماني في قصص تانية خالص. اه انت ممكن تيجي تحود يجيبك بابتلاء. ما هو انت وفي ذلكم بلاء ايه؟ من ربكم. المربي بتاعك. فالانسان لما يفهم حكمة
الابتلاء اه اه فيها يفرق كل امر حكيم. يعني ليلة القدر يا جماعة وممكن نقفل بدي بقى برضه لان عشان نبقى كده اه اه ليلة القدر هي الليلة اللي بيتكتب فيها اقدار السنة
هي الليلة اللي ربنا بيعلم الملائكة فيها باقدار السنة. فيها اي في ليلة القدر يفرق كل امر حكيم. فربنا سمى الاقدار ايه امر حكيم. يعني كل حاجة فيها حكمة. عشان كده الانسان اللي بيفوز بليلة القدر واللي بيعبد ربنا في ليلة القدر. يعني ليلة القدر دي اللي بيتكتب فيها مين هيعيش يتسنده ومين هيموت
مين هيرزق ومين مش هيرزق مين هيكسب وتجارته هتروج ومين مش كده مين هيتجوز ومين مش هيتجوز مين هيخلف ومين مش هيخلف مين هياخد شهادة ومين مش هياخد شهادة كل اخبار السنة اللي جاية ديت في الليلة داهي
ملائكة السماوات الله بيعلمها بها في هزه الليلة. فالانسان كل ما يعبد ربنا كل عشان كده اسمها ليلة القدر يعني لانها بتخلي لك قدر بالقرآن ولان دي الليلة بتاعة الاقدار
دي الليلة اللي بتتكتب فيها الاقدار. فكل ما الانسان بيعبد ربنا اكتر كل ما ربنا بيرضيه اكتر فالانسان اللي بيرضي ربنا ربنا بيرضيه ربنا اطيب حد تاخد منه. ربنا اسهل حد تاخد منه
ربنا اكرم وربك الغني ذو الرحمة. وانا بسمعها كده بقول يعني انا فلان غني وكمان ذو رحمة. ده انا المفروض ارتبط به جدا. فربنا وربك ذو الرحمة. ربنا بيدي ويا مادة
وياما غير للناس حياتها وياما شفى ناس. وياما هدى ناس وياما رزق ناس وياما رفع ناس وياما جبر خاطر ناس. وياما اتجوز وياما ذرية وياما. ربنا عنده كل حاجة. القصة كلها
انت بتعامل ربنا ازاي عشان ربنا يعاملك ازاي ؟ احنا اللي بنحدد ربنا يعاملنا ازاي ؟ ده انا من كرم ربنا معنا. هتعامله ازاي فهو بيعاملك ؟ من تقرب الي
شبرا تقاربتم منه زراعا. اي بني ادم اتقرب شبرا قرب شبر. لأ ربنا هتقرب شبرا هقرب الف هتقرب زراعة هقرب مليون. هتأتيني يمشي سآتيك هرولة. يعني بص اللي انت هتعمله عرفة بواحد يقول لك كل جنيه هتحطه انا حاطط مليون جنيه قصاده
ها بس انت حط يعني اديني عربون جدية. يعني من الاخر الشبر بتاعك هو مش فارق مع ربنا حاجة. ده عربون صدق اه ده انت بتقول لربنا انا والله يا رب فعلا بحبك
انا فعلا صادق معك يا رب. انا فعلا وربنا ما قالش ساتقرب اليك لأ بيقول لك من تقرب الي تقربت منه. يعني ايه؟ يعني انت الخطوة الاولى عليك انت انت بتقرب في ربنا بيقرب. ربنا يجعلنا من الفائزين بليلة القدر هذا العام. اللهم اجعلنا من الفائزين بليلة القدر هذا العام. اللهم يا قريب يا مجيب. اللهم يا سميع الدعاء. اللهم
ويا اكرم الاكرمين. اللهم يا اكرم يا منان يا معطي يا وهاب. اللهم اجعلنا من الفائزين بليلة القدر هذا العام. اللهم ما انزلته على عبادك الصالحين في العشر الاواخر من رمضان. وفي رمضان هذا العام من فتح ونصر ورزق ومدد وبركة وحفظ. فاجعل لنا منه اعظم حظ ونصيب
انا نسألك من الخير كله. عاجله واجله ما علمنا منه وما لم نعلم. ونعوذ بك من الشر كله عاجله واجله. ما علمنا منه وما لم نعلم سبحانك اللهم وبحمدك اشهد ان لا اله الا انت استغفرك واتوب اليك